Τι να πρωτοπεί, κανείς, για την φιλοξενία και για το διαμέρισμα της Χαράς! Να πω, πρωτίστως, να τρέξετε άπαντες ενδιαφερόμενοι εκεί! Τέλειο διαμέρισμα, τέλεια, τοπική, κρητική φιλοξενία, ένα εκπληκτικό περιβάλλον, πλήρως εξοπλισμένο σπίτι, αρκετά κεντρικό -θεωρείται Ηράκλειο- και με το αυτοκίνητό μας μπορέσαμε να πάμε παντού! Η Χαρά μάς υποδέχτηκε με ενθουσιασμό, με κεράσματα, και είχε στο σπίτι όλα τα χρειώδη εν αφθονία! Πετσέτες, βότανα, καφέδες, ηλεκτρικές συσκευές, air condition Tesla (oh mon dieux?) το οποίο δεν χρησιμοποιήσαμε παρά ελάχιστα, καθότι η θερμοκρασία ήταν ιδανική! Πλυντήριο ρούχων, ανεμιστήρες για δροσιά, πραγματικά υπήρχαν όλα ολοκαίνουργια, σωστά υπολογισμένα, για πάρα πολύ άνετη διαμονή, και για οικογένειες!
Ο μεγάλος κήπος της Χαράς με τα λιόφυτα ήταν υπέροχος, ολόκληρος στην διάθεση των επισκπτών, ενώ υπήρχαν δύο διαφορετικές πλευρές για να κάθονται οι φιλοξενούμενοι έξω και η θέα ήταν εκπληκτική! Ερωτευτήκαμε τον γάτο της και όσο για το σκυλάκι των γειτόνων που ερχόταν κατά καιρούς, είναι το πιο αξιαγάπητο και συμπαθητικό πλάσμα που θα μπορούσε να υπάρξει στην γειτονιά τους!
Μόνο θετικά έχουμε να πούμε για το σπίτι και για το μέρος, η Χαρά μάς αποχαιρέτησε με κεράσματα ξανά, όλα από τον κήπο της, ενώ εμείς φεύγαμε από ένα μέρος που αγαπήσαμε πολύ! Χαρά, θα τα ξαναπούμε πολύ σύντομα και σε ευχαριστούμε ολόψυχα, για όλα, όλα ήταν τέλεια!!